Liberty League International

Liberty League International (LLI) var et amerikansk nettverksselskap grunnlagt i 2001 som hadde stor suksess på 2000-tallet, og som målt etter antall deltakere og omsetning var et av de største MLM-selskaper noensinne. Grunnleggerne var Brent Payne, Shane Krider og Tim Darnell, alle med bakgrunn fra pyramideselskapet Global Prosperity Group.

LLI solgte opplæring og kurs innenfor personlig utvikling, og brukte nettverkssalg for å markedsføre produktene sine. Konseptet var at for å få rettighetene til å selge et produkt måtte man først kjøpe det selv. Mer enn halvparten av salgssummen havnet som kompensasjon til distributøren.Liberty League International  citizencorps.com

I 2005 fikk selskapet mye medieoppmerksomhet etter en rekke klager mot selskapet i Arizona, og LLI ble bøtelagt og pålagt strenge krav til å oppgi realistiske opplysninger om inntektsmuligheter.Terry Goddard Settles with Personal Development Marketing Company  Department of law, Arizona I seg selv var dette begrensende på selskapets vekst, men det var først og fremst den massive negative omtalen som resulterte i en kollaps i markedet. Noen av medlemmene prøvde også å sensurere bort kritisk informasjon fra engelsk Wikipedia.Report: Liberty League International Ripoff Report LLI måtte i denne perioden stå til rette for flere saker i rettsapparatet.Complaint  United States District Court, Southern District of OhioClass Action Complaint  United States District Court, Central District of California, Eastern Division Virksomheten fortsatte i beskjeden grad i noen år til, før den ble endelig avsluttet i 2009. Da skiftet selskapet navn til Polaris Global, og lanserte reviderte produkter og kompensasjonsplaner.Polaris Media Group review  articlesbase.com

LLI ble som selskap erklært som et ulovlig pyramidespill i Australia i 2009 av myndighetene.Liberty League found to be pyramid scheme in Australia ozsoapbox.com Selskapet er også bannlyst i den amerikanske delstaten Sør-Dakota. Shine Krider er selv medlem ScientologikirkenPolaris Media Group CEO admits he is a Scientologist ozsoapbox.com, og selskapets medlemmer har blitt rekruttert til kurs i Scientologikirkens regi.

Offisielt benekter Polaris Global at navnebyttet i 2009 har noe med den australske saken å gjøre, og begrunner dette med tilpasning til behov i markedet.

 Arvtagende selskaper 
Tim Darnell skilte lag med Payne og Krider allerede i 2003 for å starte sitt eget selskap Advantage Conferences som også hadde et religiøst aspekt. Dette selskapet ble i 2005 stemplet som pyramidespill av Dallas Better Business Bureau. Darnell saksøkte dem for deres uttalelsene, men tapte saken i retten.Millionaire Mindsetters Cult Awareness and Information Library

Kip Herriage og Karl Bessey var begge distributører for LLI - og før dette for Global Prosperity Group, men trakk seg ut i 2005 og gikk sammen om å danne selskapet Wealth Masters International. Produktlinjen og kompensasjonsplanen var til forveksling lik LLI, og selskapet ble stanset i Norge for brudd på forbudet mot pyramidespill.

Jay Kubassek og Aaron Parkinson var også blant LLIs toppselgere, og som medlemmer i Wealth Masters International startet de selskapet CarbonCopyPro som fungerte som en rekrutteringskanal for WMI. Mike Dillard ble også med over til WMI, og startet senere Magnetic Sponsoring og Black Belt Recruiting som begge er markedsføringssystemer for nettverkssalg.

Brent Payne lanserte i mars 2010 sitt nye selskap Avant. Også her var strukturen nesten identisk til LLI.How similar is Brent Payne's Avant to Liberty League? Behind MLM Selskapet skiftet etter ett år navn til Real Estate Worldwide (REWW). Payne trakk seg etter hvert ut av REWW for å etablere MLM-selskapet RenovoVita som selger helsekostprodukter, samt VIM (VeryImportantMe) som selger kurs i selvutvikling. REWW ble drevet videre av Kent Clothier, og har skiftet navn til The Boardroom Mastermind.

 Referanser 

 Eksterne lenker 
 Polaris Globals offisielle hjemmeside

Kategori:Pyramidespill
Kategori:Selskaper fra USA
Kategori:Selskaper etablert i 2001
Kategori:Opphør i 2009